ПРЕДЛОГ

На основу члана 27. став 10. Закона о јавној својини („Службени гласник РС“, бр. 72/2011, 88/2013 и 105/2014,104/2016 и 108/2016,113/2017, 95/2018 и 153/2020), члана 19. Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/2018), члана 38. Статута општине Мионица („Службени гласник општине Мионица“, бр. 6/2019), и члана 11. став 1. Одлуке о прибављању, коришћењу, управљању и располагању стварима у јавној својини општине Мионица („Службени гласник општине Мионица“, бр.4/2015), Скупштина општине Мионица на седници одржаној дана\_\_\_\_\_\_\_\_\_ године, донела је

**ОДЛУКУ**

**о покретању поступка отуђења непокретности у јавној својини општине Мионица**

**Члан 1.**

Покреће се поступак отуђења непокретности у јавној својини Општине Мионица, путем прикупљања писмених понуда јавним огласом и то за:

* Стан број 1 корисне површине 41м2,
* Стан број 2 корисне површине 41м2,
* Стан број 4, корисне површине 41м2
* Стан број 7, корисне површине 58м2
* Стан број 11, корисне површине 38м2
* Стан број 12, корисне површине 58м2
* Стан број 13, корисне површине 58м2
* Стан број 15, корисне површине 41м2
* Стан број 16, корисне површине 41м2
* Стан број 22, корисне површине 56м2
* Стан број 23, корисне површине 44м2
* Стан број 24, корисне површине 55м2
* Стан број 25, корисне површине 52м2
* Стан број 26, корисне површине 35м2

који се налазе у стамбеној згради бр.2 у Мионици у улици Мите Ракића бр. 1, изграђеној на кат.парцели број 139/86 у КО Мионица Варош (објекат 2), све упусано у ЛН број 59 КО Мионица Варош.

* Пословни простор у пословно стамбеној згради у ул. Чеде Протића бр. 1 у Мионици, корисне површине 120м2 који се налази на КП 114/3 уписан у ЛН 59 КО Варош Мионица.

**Члан 2.**

Непокретности из члана 1. ове Одлуке отуђују се полазећи од тржишне вредности непокретности, коју процењује порески или други надлежни орган или лиценцирани проценитељ.

Депозит за учешће у постуку отуђења утврђује се у износу од 50% од почетне цене непокретности у јавној својини.

**Члан 3.**

Општинско веће Општине Мионица објављује оглас о спровођењу поступка прикупљања писмених понуда за отуђење непокретности из члана 1. ове Oдлуке.

**Члан 4.**

Поступак отуђења непокретности наведених у члану 1. ове. Одлуке спровешће Комисија за спровођење поступка отуђења непокретности у јавној својини Општине Мионица коју формира Општинско веће.

**Члан 5.**

У поступку отуђења непокретности у свему поступити у складу са одредбама Закона о јавној својини (,,Службени гласник РС“ број 72/2011, 88/2013 и 105/14, 104/2016 и 108/2016, 113/2017, 95/2018 и 153/2020), Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/2018) и Одлуке о прибављању, коришћењу, управљању и располагању стварима у јавној својини општине Мионица („Службени гласник општине Мионица“, бр. 4/2015).

**Члан 6.**

Одлука ступа на снагу осмог дана од дана објављивања у „Службеном гласнику општине Мионица”.

**СКУПШТИНА ОПШТИНЕ МИОНИЦА**

**Број: \_\_\_\_\_\_\_\_\_\_\_**

**Мионица, \_\_\_\_\_\_\_\_\_\_\_\_ године**

**ПРЕДСЕДНИК СКУПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Дарко Јевтић**

**О б р а з л о ж е њ е**

Правни основ за доношење ове одлуке садржан је у члану 27. став 10. Закона о јавној својини где је прописано да о прибављању ствари и располагању стварима јединице локалне самоуправе под условима прописаним законом, одлучује орган јединице лоаклне самоуправе одређен у складу са законом и статутом јединице локалне самоуправе.

Чланом 19. Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права, као и поступцима јавног надметања и прикупљања писмених понуда прописано је да након доношења акта о отуђењу непокретности из јавне својини, надлежни орган формира комисију и објављује оглас о спровођењу поступака јавног надметања или прикупљања писмених понуда за отуђење непокретности из јавне својине, као и садржај тог огласа.

Чланом 11. став 1. Одлуке о прибављању, коришћењу, управљању и располагању стварима у јавној својини општине Мионица прописана је надлежност Скупштине општине да за непокретне ствари донесе Одлуке о располагању, између осталог, и за отуђење непокретне ствари.

**Општинско веће општине Мионица**